DA Den Europæiske Unions Tidende C 168/1

EU's narkotikahandlingsplan (2005–2008)

(2005/C 168/01)

Indledning

Narkotikaproblemet er et af de emner, der vækker størst bekymring blandt EU-borgerne, og det udgør en stor trussel mod sikkerheden og sundheden i det europæiske samfund. Der er op mod 2 mio. problematiske stofbrugere i EU. Forbruget af narkotika, specielt blandt unge, er historisk højt. Forekomsten af HIV/AIDS blandt stofbrugere er årsag til voksende bekymring i en række medlemsstater. At det er vigtigt at indtage en klar holdning over for ulovlig narkotikahandel på alle niveauer, og at der er behov for en grænseoverskridende, sammenhængende politik til bekæmpelse af ulovlig narkotikahandel, afspejles i vedtagelsen af rammeafgørelsen om fastsættelse af mindsteregler for gerningsindholdet i strafbare handlinger i forbindelse med ulovlig narkotikahandel og straffene herfor (1). Da der er tale om et verdensomspændende problem, griber EU ind ved hjælp af forskellige politiske instrumenter, såsom dialogen om narkotika med forskellige regioner i verden. Det er fortsat en politisk prioritet for EU at finde et realistisk og effektivt svar på dette verdensomspændende problem.

I december 2004 godkendte Det Europæiske Råd EU's narkotikastrategi (2005–2012), der fastsætter rammerne, målsætningerne og prioriteterne for to efter hinanden følgende fireårige handlingsplaner, som Kommissionen skal fremlægge. Denne strategi indgår i det flerårige Haag-program til styrkelse af frihed, sikkerhed og retfærdighed i EU (2).

Strategien har en række overordnede mål:

— at opnå et højt niveau af sundhedsbeskyttelse, trivsel og social samhørighed ved at supplere medlemsstaternes indsats for at forebygge og begrænse narkotikabrug og -afhængighed og narkotikarelaterede sociale og sundhedsmæssige skader.

— at sikre et højt sikkerhedsniveau for borgerne ved at gribe ind over for produktion af og ulovlig grænseoverskridende handel med narkotika og ulovlig anvendelse af prækursorer samt ved at sætte kraftigere ind for at forebygge narkotikarelateret kriminalitet gennem et effektivt samarbejde, der bygger på en fælles tilgang, under hensyntagen til EU's resultater og værdier vedrørende grundlæggende rettigheder og friheder.

— at styrke EU's koordineringsmekanismer for at sikre, at de bestræbelser, der udfoldes på nationalt, regionalt og internationalt plan, supplerer hinanden og er med til at gøre narkotikapolitikkerne inden for EU og i EU's forbindelser med andre internationale partnere mere effektive. Sidstnævnte kræver, at EU's stilling i internationale fora såsom FN og FN's særorganisationer opnår større synlighed og således afspejler EU's dominerende stilling som donor på dette område.

Strategien er koncentreret om narkotikapolitikkens to vigtigste aspekter, nemlig efterspørgselsbegrænsning og udbudsbegrænsning. Den omfatter også en række tværgående emner, nemlig internationalt samarbejde, forskning, oplysning og evaluering.

Den handlingsplan, som Kommissionen har foreslået, og som med nogle ændringer er vedtaget af Rådet, tager hensyn til dettes endelig evaluering af EU's narkotikastrategi og handlingsplan for bekæmpelse af narkotikamisbrug (2000–2004) (3). Den sigter specielt mod de områder, hvor der ifølge evalueringen er behov for yderligere fremskridt. Den gentager en række vigtige mål, som ikke blev nået under den foregående handlingsplan. Kommissionen har også gennemført en indledende høring af civilsamfundet om den fremtidige politik via et særligt websted. Kommissionen vil under gennemførelsen af handlingsplanen udbygge denne høring betydeligt for at inddrage en bred vifte af repræsentanter for civilsamfundet fra hele EU i en dialog om, hvordan narkotikaproblematikken bedst kan gribes an.

Med hensyn til det endelige mål skal det fastslås, at strategien og handlingsplanen ikke er et mål i sig selv; selv hvis det lykkes at nå alle de mål, de indeholder, må man konkludere, at de er mislykkedes, hvis resultatet ikke er en målelig nedbringelse af narkotikaproblemet i vore samfund. Det er, hvad EU-borgerne forventer. Handlingsplanens endelige mål er markant at mindske udbredelsen af stofbrug i befolkningen og reducere de sociale og sundhedsmæssige skader, som anvendelsen af og handelen med ulovlige stoffer medfører. Den sigter mod at skabe en ramme for en afbalanceret strategi for såvel udbuds- som efterspørgselsbegrænsning gennem en række specifikke tiltag.

Disse tiltag er fastsat ud fra følgende kriterier:

— Foranstaltningerne på EU-plan skal give en klar merværdi, og resultaterne skal være realistiske og målelige.

— Foranstaltningerne skal være omkostningseffektive og bidrage direkte til gennemførelsen af mindst et af de mål eller en af de prioriteter, som er fastsat i strategien.

— Antallet af foranstaltninger på hvert område skal være målrettet og realistisk.

Hvad angår metoden, har Kommissionen og Rådet ikke udformet denne handlingsplan som en statisk liste over politiske mål, men som et dynamisk politikinstrument. Den følger strategiens struktur og mål og fokuserer på konkrete resultater på specifikke prioriterede områder. Der er indført evalueringsredskaber og -indikatorer for hver foranstaltning. Disse er udarbejdet med hjælp fra Det Europæiske Overvågningscenter for Narkotika og Narkotikamisbrug (EONN) og Europol, som vil hjælpe Kommissionen med at kontrollere gennemførelsen af handlingsplanen. På dette grundlag vil Kommissionen hvert år offentliggøre en rapport og om nødvendigt foreslå tilpasninger.

Det anføres klart i handlingsplanen, hvem der har ansvaret for gennemførelsen af foranstaltningerne, og hvornår de skal være gennemført. For at sikre, at gennemførelsen sker til tiden, vil der for mål, hvor fristen er overskredet eller ikke ser ud til at kunne overholdes, blive fremsat henstillinger vedrørende gennemførelsen, eller det vil blive konstateret, at de ikke er gennemført. Kommissionen vil foretage en konsekvensanalyse i 2008 med henblik på at foreslå en yderligere handlingsplan for 2009–2012. I 2012 vil Kommissionen foretage en endelig evaluering af strategien og handlingsplanerne. Disse evalueringer vil ikke være begrænset til selve handlingsplanen, men vil også komme til at omfatte en generel gennemgang af udviklingen i narkotikasituationen i Europa på grundlag af EONN's og Europols arbejde.

Målene for denne handlingsplan er ambitiøse, men det er nødvendigt i betragtning af de alvorlige problemer, som EU's borgere står over for. Handlingsplanen overholder principperne om subsidiaritet og proportionalitet og giver plads til lokale, regionale, nationale og tværnationale foranstaltninger, samtidig med at den tilskynder alle aktører til at undersøge, hvordan disse foranstaltninger kan støtte hinanden og medvirke til gennemførelsen af målene i EU's narkotikastrategi.

KOORDINERING Måleligt resultat: Koordinering er altafgørende for indførelsen og gennemførelsen af en vellykket strategi for narkotikabekæmpelse. Koordineringen af narkotikapolitikken på EU-plan bør finde sted gennem Den Horisontale Narkotikagruppe (HDG). HDG bør regelmæssigt tage sig af narkotikapolitikkens eksterne aspekter. De nationale myndigheder, der er ansvarlige for koordineringen af narkotikaspørgsmål og -politikker, bidrager til den praktiske gennemførelse af EU's handlingsplaner som led i gennemførelsen af de nationale programmer. (Beslægtede prioriterede områder i strategien: 17, 18, 19, 20, 21) Mål Foranstaltning Tidsplan (4) Ansvarlig part (5) (6) (7) Evalueringsredskab/indikator 1. Sikring af en afbalanceret, tværfaglig tilgang Medlemsstaterne skal under hensyntagen til deres nationale lovgivning og administrative strukturer vedtage en overordnet national narkotikastrategi og en eller flere narkotikahandlingsplaner og sikre, at de nationale strategier/handlingsplaner er i overensstemmelse med EU's strategi/handlingsplaner 2007 MS Årlig rapport om de nationale strategier/handlingsplan fra KOM i samarbejde med EONN 2. Effektiv koordinering på EU-plan og på nationalt plan Medlemsstaterne og Kommissionen skal råde over en fuldt operationel narkotikakoordineringsmekanisme og udpege en person, et kontor eller et organ, der skal fungere som narkotikakoordinator 2007 MS KOM MS aflægger rapport til KOM om eksisterende nationale koordineringsstrukturer Årlig rapport om de nationale strukturer fra KOM i samarbejde med EONN 3. Styrket inddragelse af civilsamfundet 1. Kommissionen skal fremlægge en grønbog om, hvordan man effektivt kan samarbejde med civilsamfundet 2006 KOM Grønbog fra KOM 2. Medlemsstaterne skal give borgere fra civilsamfundet mulighed for at give deres mening til kende 2007 MS MS aflægger rapport til HDG senest i 2008 4. Effektiv koordinering i Rådet 1. HDG skal fokusere sine aktiviteter på overvågning af gennemførelsen af EU's handlingsplan I gang Rådet Årlig situationsrapport fra KOM 2. HDG skal være det førende forum i Rådet for EU's koordinering på narkotikaområdet. Effektiv koordinering mellem HDG og andre arbejdsgrupper i Rådet, som beskæftiger sig med narkotikaspørgsmål, herunder eksterne forbindelser (bl.a. Politisamarbejdsgruppen, Toldsamarbejdsgruppen, Den Tværfaglige Gruppe vedrørende Organiseret Kriminalitet, Folkesundhedsgruppen mv.) I gang Formandskabet Rådet Rapport fra andre arbejdsgrupper i Rådet (eller formandskabet) til HDG om narkotikarelaterede spørgsmål Resultaterne af HDG's drøftelser om narkotikaspørgsmål i relation til eksterne forbindelser rapporteres til de relevante arbejdsgrupper og omvendt 5. Systematisk integrering af narkotikapolitikken i forbindelser og aftaler med relevante tredjelande 1. Rådet skal sikre, at EU's handlingsplaner for forskellige regioner kun vedtages, hvis der er afsat tilstrækkelige ressourcer til gennemførelsen I gang Rådet Rapport fra KOM senest i 2008 2. Der skal medtages en særlig bestemmelse om narkotikasamarbejde i nye aftaler med tredjelande/regioner. HDG bør underrettes om indledning af relevante forhandlinger Årligt Rådet KOM Antallet af nye aftaler med en særlig bestemmelse om narkotika 6. Regelmæssige møder med henblik på EU-koordinering Formandskabet skal give de ansvarlige for narkotikakoordineringen mulighed for at mødes for at udveksle oplysninger om udviklingen i medlemsstaterne, se på mulighederne for øget samarbejde og fokusere på gennemførelsen af EU's handlingsplan To gange om året Formandskabet MS KOM Resultatet af møderne EFTERSPØRGSELSBEGRÆNSNING Måleligt resultat: En målelig begrænsning af brugen og afhængigheden af narkotika samt narkotikarelaterede sundhedsmæssige og sociale risici gennem udvikling og forbedring af en effektiv og integreret global, videnbaseret ordning til begrænsning af efterspørgslen, herunder forebyggelse, tidlig indgriben, behandling, skadesreduktion og foranstaltninger til revalidering og social reintegrering i EU-medlemsstaterne. Foranstaltninger til begrænsning af narkotikaefterspørgslen skal tage hensyn til de helbredsrelaterede og sociale problemer, der forårsages af brugen af ulovlige psykoaktive stoffer og af blandingsmisbrug i forbindelse med lovlige psykoaktive stoffer såsom tobak, alkohol og medicin. (Beslægtede prioriterede områder i strategien: 23, 24 og 25) Mål Foranstaltning Tidsplan Ansvarlig part Evalueringsredskab/indikator 7. Forbedring af adgangen til foranstaltninger til begrænsning af efterspørgslen efter narkotika og forbedring af foranstaltningernes dækning og effektivitet Der skal ske en forbedring af adgangen til og evalueringen af programmerne for begrænsning af efterspørgslen efter narkotika samt af deres dækning og kvalitet, og der skal sikres en effektiv formidling af de evaluerede former for bedste praksis En mere effektiv brug og regelmæssig ajourføring af EONN's database EDDRA (Exchange on Drug Demand Reduction Action) og andre databaser 2007 MS EONN Kvantitativ og kvalitativ analyse af adgangen til narkotikaefterspørgselsforanstaltninger og foranstaltningernes effektivitet (EONN-indikatorer for anmodninger om behandling, analyse af EDDRA-data) Brug af narkotika og risikoopfattelse vedrørende narkotika i den almene befolkning og på skoler (EONN) 8. Forbedring af adgangen til og effektiviteten af skolebaserede forebyggelsesprogrammer i overensstemmelse med national lovgivning 1. Det skal sikres, at omfattende effektive og evaluerede forebyggelsesprogrammer, som både omfatter lovlige og ulovlige psykoaktive stoffer samt blandingsbrug, medtages i skolernes læseplaner eller gennemføres så bredt som muligt 2007 MS Antal MS, der har gennemført omfattende effektive programmer til forebyggelse af psykoaktive stoffer i skolerne; procentdel af skoleelever, der er omfattet 2. Der skal ydes støtte til gennemførelse og udarbejdelse af forebyggelsesprogrammer i et samarbejde mellem det offentlige, skolerne og de relevante ngo'er 2007 MS Idem 9. Indføre, udvikle og forbedre selektiv forebyggelse og nye måder at nå målgrupperne på, f.eks. ved at anvende forskellige medier og ny informationsteknologi Udvikling og forbedring af forebyggelsesprogrammer for udvalgte målgrupper (f.eks. gadehandlere, socialt udsatte grupper, socialt udstødte børn og risikofamilier, unge i SFO'er) og specifikke situationer (f.eks. kørsel under påvirkning af narkotika, narkotika på arbejdspladsen og rekreativ brug af stoffer), idet der tages hensyn til kønsforskelle 2008 MS KOM Adgang til forebyggelsesprogrammer for specifikke målgrupper (EONN) KOM udarbejder senest i 2008 en undersøgelse af, hvordan alkohol, narkotika og medicin påvirker kørslen Antallet af medlemsstater, der har indført programmer på arbejdspladsen Antallet af forebyggelsesprojekter vedrørende rekreativ brug af stoffer, deres dækning og effektivitet ifølge evaluering (EONN) 10. Forbedring af metoderne til tidlig opdagelse af risikofaktorer og tidlig indgriben 1. Opdagelse af risikofaktorer i forbindelse med forskellige målgruppers, navnlig unges, stofbrug og formidling heraf til støtte for programmer for tidlig indgriben og uddannelse af fagfolk I gang MS Rapport fra MS om risikofaktorer i forbindelse med forskellige målgruppers, navnlig unges, stofbrug 2. Sikring af uddannelsestilbud til relevante fagfolk, som kommer i kontakt med potentielle stofbrugere, navnlig unge I gang MS MS skal senest i 2008 aflægge rapport om den anslåede procentdel af fagfolk, som får en specifik uddannelse. Alder før første brug af narkotika/første anmodning om behandling (EONN) 3. Gennemførelse af programmerne for tidlig opdagelse, herunder foranstaltninger særligt rettet mod eksperimenterende brug af psykoaktive stoffer I gang MS Antallet af gennemførte programmer for tidlig indgriben (EONN). Skøn over, hvor stor en del af befolkningen programmerne når ud til (EONN) 11. Sikring af mulighed for og adgang til målrettede og differentierede behandlings- og rehabiliteringsprogrammer 1. Der skal være adgang til evidensbaserede behandlingsmuligheder, som omfatter forskellige psykosociale og farmakologiske metoder, og som svarer til behandlingsefterspørgslen I gang MS Indikatorer for efterspørgslen efter og mulighederne for behandling (EONN) 2. Indførelse af strategier og retningslinjer for bedre tilgængelighed af og adgang til tilbud for stofbrugere, som de eksisterende tilbud ikke når ud til I gang MS Indikatorer for efterspørgslen efter og mulighederne for behandling (EONN) 3. Forbedring af adgangen til og dækningen af programmer for revalidering og resocialisering med særligt fokus på specialiserede tilbud (på social-, psykolog- og lægeområdet) til unge, der bruger narkotika I gang MS Antallet af personer, der er omfattet af disse programmer (EONN) 4. Tilrettelægge og fremme formidlingen af oplysninger om behandlingstilbud og revalideringsprogrammer I gang MS Antallet af nationale og lokale kampagner (EONN) 12. Forbedring af behandlingstilbuddenes kvalitet Støtte udviklingen af knowhow om narkotikabehandling alt mens udvekslingen af bedste praksis på dette område fortsat udvikles og støttes 2008 Rådet KOM Rapport fra KOM senest i 2007 13. Videreudvikling af alternativer til fængselsstraf for narkotikamisbrugere og behandlingstilbud for de indsatte i overensstemmelse med national lovgivning. 1. Effektiv brug og videreudvikling af alternativer til fængselsstraf for narkomaner I gang MS MS aflægger rapport til HDG senest i 2008 2. Udvikling af forebyggelses-, behandlings- og skadesreduktionstilbud til de indsatte, reintegrationstilbud ved løsladelsen og metoder til overvågning/analyse af brugen af narkotika blandt de indsatte I gang MS KOM Forslag til henstilling fra KOM senest i 2007 14. Forebyggelse af sundhedsrisici i forbindelse med brug af narkotika Gennemførelse af Rådets henstilling om forebyggelse og reduktion af helbredsskader forbundet med narkotikamisbrug I gang MS Rapport fra KOM senest i 2006 15. Tilgængelighed af og adgang til skadesreducerende tilbud Forbedring af misbrugeres adgang til enhver relevant form for tilbud og behandlingsmuligheder, som skal reducere skader, under hensyntagen til national lovgivning I gang MS Indikatorer for efterspørgslen efter og mulighederne for behandling (EONN) Analyse af de forskellige typer skadesreducerende tilbud, der findes i MS (EONN) 16. Forebyggelse af spredningen af HIV/AIDS, hepatitis C og andre infektioner og sygdomme, som overføres via blod Sikring af gennemførelsen af omfattende og koordinerede nationale og/eller regionale programmer for HIV/AIDS, hepatitis C og andre sygdomme, som overføres via blod: Disse programmer bør integreres i sociale ydelser og sundhedstjenesteydelser I gang MS KOM Indikatorer for forekomsten af HIV, hepatitis C og andre infektioner (EONN) 17. Reduktion af antallet af narkotikarelaterede dødsfald En reduktion af antallet af narkotikarelaterede dødsfald skal medtages som et specifikt mål på alle niveauer, og der skal udarbejdes tiltag specielt til dette formål, bl.a. ved at fremme opsøgende arbejde, f.eks. på gadeplan ved hjælp af veluddannede sundhedsmedarbejdere I gang MS Indikator for antallet af narkotikarelaterede dødsfald (EONN) UDBUDSBEGRÆNSNING Måleligt resultat: En målelig forbedring af effektiviteten af og videngrundlaget for EU's og medlemsstaternes retshåndhævelsesaktioner rettet mod fremstilling af og ulovlig handel med narkotika, ulovlig anvendelse af prækursorer, herunder ulovlig anvendelse af prækursorer til syntetisk narkotika importeret til EU, ulovlig narkotikahandel og finansiering af terrorisme samt hvidvaskning af penge i forbindelse med narkotikaforbrydelser. Dette skal opnås ved at fokusere på narkotikarelateret organiseret kriminalitet, ved anvendelse af eksisterende instrumenter og rammer, ved, hvor det er relevant, at gå ind for regionalt eller tematisk samarbejde og ved at undersøge, hvordan man kan intensivere den forebyggende aktion i forbindelse med narkotikarelateret kriminalitet. (Beslægtede prioriterede områder i strategien: 27.1, 27.2, 27.3 og 27.4) Mål Foranstaltning Tidsplan Ansvarlig part Evalueringsredskab/indikator 18. Intensivering og videreudvikling af retshåndhævelsessamarbejdet mellem medlemsstaterne og i givet fald med Europol, Eurojust, tredjelande og internationale organisationer med henblik på at bekæmpe international organiseret fremstilling af og ulovlig handel med narkotika 1. Gennemførelse af: — Operationelle retshåndhævelsesprojekter, såsom fælles efterforskningshold, fælles toldaktioner og fælles efterforskning — Projekter i forbindelse med de retshåndhævende myndigheders efterretningsvirksomhed for at forbedre såvel efterretningsbilledet som indgreb, der finder sted. Disse projekter bør omfatte mindst to medlemsstater og bør fokusere på narkotikaproduktion, ulovlig grænseoverskridende handel med narkotika og kriminelle netværk, der er involveret i sådanne aktiviteter I gang MS6 Europol Eurojust Antallet af igangsatte eller afsluttede operationelle og efterretningsrelaterede retshåndhævelsesprojekter Mængde og værdi af beslaglagte prækursorer og beslaglagt narkotika Antal kriminelle grupper, som er blevet opløst Antal ulovlige laboratorier, som er blevet lukket 2. Det bør tilstræbes at drage fuldt udbytte af det operationelle og strategiske potentiale i Europol på grundlag af det eksisterende samarbejde mellem Europol og de nationale Europol-enheder og forbedre efterretningsbilledet for så vidt angår udbud og distribution, gennem følgende tiltag: — medlemsstaterne bør sikre en mere konsekvent fremsendelse til Europol af relevante »tidstro« oplysninger (oplysninger efter definitionen i oprettelsesbestemmelserne for analysedatabasen) vedrørende grupper, der er involveret i ulovlig narkotikahandel, og smuglerruter i overensstemmelse med Europol-konventionens bestemmelser om denne form for udveksling af oplysninger; — medlemsstaterne bør sikre en mere konsekvent fremsendelse af oplysninger om beslaglæggelser til Europol; — Europol bør sikre, at de indsamlede oplysninger er tilgængelige for medlemsstaterne i operationelt og strategisk øjemed; — Europol bør udarbejde periodiske strategiske trusselsvurderinger på grundlag af disse oplysninger; — der bør foretages en evaluering af resultaterne og de operationelle virkninger af den cyklus, der udgøres af indsamling af efterretninger, analyse, formidling og efterfølgende operationelle foranstaltninger, og de herved konstaterede mangler bør søges udbedret I gang MS Europol Rapporter fra Europol 3. Kontrollen ved EU's ydre grænser bør forstærkes for at dæmme op for strømmen af narkotika fra tredjelande I gang MS Mængden og værdien af narkotika og prækursorer, som er beslaglagt ved de ydre grænser Rapporter fra medlemsstaterne om myndigheders foranstaltninger med henblik på at forstærke kontrollen ved de ydre grænser 4. Der bør gennemføres specifikke foranstaltninger til bekæmpelse af ulovlig grænseoverskridende handel med narkotika inden for EU I gang MS Rapporter fra medlemsstaterne om de specifikke foranstaltninger, der er truffet 5. Det bør vurderes, om det er muligt at udvikle en strategi for anvendelse af retskemiske profilanalyser af heroin og kokain i strategisk og operationelt øjemed med henblik på retshåndhævelse, og der bør formuleres henstillinger vedrørende en sådan strategi 2006 MS Feasibility-rapport med angivelse af de henstillinger, der er gennemført 19. Nedbringelse af produktionen af og den ulovlige grænseoverskridende handel med heroin, kokain og cannabis Gennemførelse af fælles tværfaglige operationelle projekter og projekter vedrørende efterretningsindsamling, udveksling af bedste praksis og styrkelse af arbejdet med narkotikabekæmpelse. Dette arbejde bør koncentreres om de lande og regioner, der forbindes med produktion af og ulovlig grænseoverskridende indførsel af heroin, kokain og cannabis til EU I gang MS Europol Antallet af foranstaltninger, som er igangsat eller afsluttet Mængden og værdien af heroin, kokain og cannabis, som er beslaglagt Antallet af kriminelle grupper, som er blevet opløst 20. Reduktion af fremstillingen og udbuddet af syntetisk narkotika (af typen ATS) 1. Der bør udvikles operationer og projekter vedrørende efterretningsindsamling for at forebygge og bekæmpe fremstilling af og ulovlig handel med syntetisk narkotika. Disse operationer bør have deltagelse af mindst to medlemsstater. I den forbindelse bør Synergy-projektet udnyttes fuldt ud I gang MS (8) Europol Antallet af operationer og projekter vedrørende efterretningsindsamling, som er igangsat eller afsluttet Mængden og værdien af syntetisk narkotika og prækursorer til syntetisk narkotika, som er beslaglagt Antal kriminelle grupper, som er blevet opløst Antal ulovlige laboratorier, som er blevet lukket 2. Der bør udformes en langsigtet løsning på EU-plan for anvendelse af retskemiske profilanalyser af syntetisk narkotika af de retshåndhævende myndigheder i strategisk og operationelt øjemed. En sådan løsningsmodel bør udarbejdes i et samarbejde mellem politiet og de retstekniske myndigheder på grundlag af erfaringer på dette område 2008 MS KOM Europol Rapport om udformningen af en langsigtet løsning (9) 3. Rådets beslutning om udveksling af oplysninger om, risikovurdering af og kontrol med nye psykoaktive stoffer bør gennemføres fuldt ud I gang Rådet MS KOM Europol EONN Det Europæiske Lægemiddelagentur Årlig rapport fra Europol/EONN til Rådet, Europa-Parlamentet og Kommissionen 21. Bekæmpelse af grov kriminalitet i forbindelse med ulovlig anvendelse og smugling af kemiske prækursorer gennem styrkelse af retshåndhævelsessamarbejdet mellem medlemsstaterne og i givet fald med Europol, Eurojust, tredjelande og internationale organisationer Gennemførelse af retshåndhævelsesprojekter såsom European Joint Unit on Precursors. Disse projekter bør have deltagelse af mindst to medlemsstater I gang MS (10) Europol Eurojust Antallet af retshåndhævelsesprojekter, som er iværksat eller afsluttet. Mængden og værdien af beslaglagte prækursorer og beslaglagt narkotika. Antal kriminelle grupper, som er blevet opløst 22. Forebyggelse af ulovlig anvendelse af prækursorer, specielt prækursorer til syntetisk narkotika, som importeres til EU 1. Gennemførelse af Fællesskabets lovgivning om narkotikaprækursorer, navnlig samarbejdet mellem medlemsstaterne med hensyn til kontrol af importen af prækursorer til syntetisk narkotika. Styrkelse af toldmyndighedernes eller andre kompetente myndigheders kontrol ved de ydre grænser og styrkelse af kontrollen inden for Fællesskabet I gang MS (11) KOM Antallet af beslaglæggelser/opbragte forsendelser 2. Støtte til foranstaltninger under FN's internationale narkotikakontrolråd (INCB), specielt Prisme-projektet I gang MS KOM Europol Antallet af beslaglæggelser/opbragte forsendelser 3. Udvikling af samarbejdet mellem de myndigheder i medlemsstaterne, der har kompetence til at føre kontrol med prækursorer, og industrien I gang MS KOM Antallet af aftalememoranda/lignende arrangementer med industrien og/eller antal seminarer med industrien Antallet af anmeldelser og antallet af efterforskninger som følge heraf 23. Indsats rettet mod hvidvaskning af penge og beslaglæggelse af aktiver, der stammer fra narkotikakriminalitet 1. Gennemførelse af operationelle retshåndhævelsesprojekter såsom i) projekter med henblik på forfølgelse af narkoorganisationer med parallelt forløbende og indgående efterforskning af de kriminelles økonomiske forhold og aktiver (er enhver form) med henblik på i videst muligt omfang at inddrive aktiver og indsamle/udveksle efterretninger i tilknytning hertil, og ii) projekter med henblik på afsløring og standsning af ulovlige pengestrømme inden for EU og fra EU til specifikke højrisikodestinationer uden for EU og producentlandene. Disse operationelle retshåndhævelsesprojekter bør have deltagelse af mindst to medlemsstater I gang MS (12) Europol Eurojust Antal operationelle retshåndhævelsesprojekter, som er iværksat eller afsluttet Beslaglæggelse af kontanter og aktiver beslaglagt som følge af narkotikarelateret efterforskning Værdi af inddrevne og konfiskerede aktiver i forhold til antallet af afsluttede operationelle retshåndhævelsesprojekter 2. Udvikling af samarbejdet i forbindelse med udveksling af oplysninger mellem de finansielle efterretningsenheder (FIU), idet FIU-Net anvendes som middel til indbyrdes udveksling af oplysninger 2006 MS Antallet af medlemsstater, der benytter FIU-Net 3. Overvejelse af muligheden for at oprette nationale tværfaglige enheder til afsløring og efterforskning af kriminelles økonomiske forhold og aktiver 2008 MS KOM Rapport fra Kommissionen om oprettelse af sådanne enheder 4. Identificering og evaluering af bedste praksis i medlemsstaternes lovgivning og procedurer vedrørende konfiskation af udbytte fra strafbare forhold, idet der tages hensyn til samtlige relevante EU-instrumenter 2007 KOM 5. Man kan undersøge bedste praksis i de medlemsstater, der har oprettet og iværksat en national fond til at finansiere projekter på narkotikaområdet og finansieret ved konfiskeret udbytte fra produktion af og ulovlig handel med narkotika. 2007 KOM Undersøgelse af bedste praksis i de medlemsstater, der har oprettet og iværksat en sådan fond 24. Undersøgelse af mulige forbindelser mellem produktion af og ulovlig handel med narkotika og finansiering af terrorisme Man kan identificere mulige forbindelser mellem produktion af og ulovlig handel med narkotika og finansiering af terrorisme, og anvende disse oplysninger som støtte for eller indledning af efterforskninger og/eller aktioner 2007 KOM Europol MS Antallet af efterforskninger og/eller aktioner, som er iværksat eller afsluttet 25. Intensivering af arbejdet med forebyggelse af narkotikarelateret kriminalitet 1. Der skal vedtages en fælles definition af begrebet »narkotikarelateret kriminalitet« 2007 Rådet KOM Forslag fra Kommissionen på grundlag af de foreliggende undersøgelser, der fremlægges af EONN 2. Der skal udveksles erfaringer og bedste praksis med hensyn til at forebygge salg af narkotika på gadeplan og fremlægge resultaterne 2007 MS Rådet Fremlagte resultater 3. Der skal foretages en undersøgelse af tredjelandes praksis med hensyn til forebyggelse af narkotikarelateret kriminalitet 2008 KOM Afsluttet undersøgelse 26. Udvikling af nye metoder og bedste praksis med henblik på bekæmpelse af narkotikarelateret kriminalitet og forebyggelse af ulovlig anvendelse af prækursorer begået ved hjælp af informationsteknologi MS skal indsamle data om narkotikarelateret kriminalitet og ulovlig anvendelse af prækursorer begået ved hjælp af informationsteknologi, således at der kan udvikles nye metoder og bedste praksis med henblik på at bekæmpe disse fænomener 2008 MS Rådet Fremlagte resultater 27. Styrke uddannelsen af de retshåndhævende myndigheder MS og CEPOL skal inden for rammerne af deres respektive beføjelser indføje flere kurser i deres årlige arbejdsprogrammer (under uddannelse) med henblik på uddannelse af retshåndhævelsespersonale, især i forbindelse med bekæmpelse af produktion af og ulovlig handel med narkotika 2006 MS CEPOL Yderligere relevant uddannelse indføjet i de respektive årlige arbejdsprogrammer INTERNATIONALT SAMARBEJDE Måleligt resultat: En målelig forbedring med hensyn til at gøre koordineringen mellem medlemsstaterne og mellem dem og Kommissionen mere effektiv og mere synlig ved at fremme en afbalanceret tilgang til narkotika- og prækursorproblematikken i kontakterne med internationale organisationer og fora samt tredjelande. Dette skal ske for at begrænse narkotikaproduktionen og -udbuddet i Europa og for at bistå tredjelande i prioriterede områder med at reducere efterspørgslen efter narkotika som en integrerende del af det politiske samarbejde og udviklingssamarbejdet. (Beslægtede prioriterede områder i strategien: 27.5, 30.1, 30.2 og 30.3) Mål Foranstaltning Tidsplan Ansvarlig part Evalueringsredskab/indikator 28. Fastlæggelse af fælles EU-holdninger til narkotika i internationale fora EU's holdninger på internationale møder om narkotikaspørgsmål skal forberedes i HDG og andre koordinationsfora. Der skal afholdes EU-koordinationsmøder i forbindelse med møderne i FN's narkotikakomité (CND) og andre møder I gang Formandskabet MS KOM Antallet af EU-holdninger i forbindelse med relevante internationale møder i forhold til antallet af nationale holdninger 29. Formulering og fremme af EU's narkotikastrategi Formandskabet og/eller Kommissionen skal påtage sig en ledende rolle med hensyn til at formulere og fremme EU's afbalancerede strategi I gang Formandskabet MS KOM Antallet af EU-erklæringer i forhold til antallet af nationale erklæringer 30. Fremlæggelse af fælles EU-resolutioner og medvirken som medforslagsstiller til andre resolutioner I FN og specielt i CND skal formandskabet bestræbe sig på at få fremlagt resolutioner som fælles EU-resolutioner og/eller være medforslagsstiller til andre resolutioner I gang Formandskabet MS KOM Antallet af fælles EU-resolutioner og resolutioner, som EU er medforslagsstiller til, i forhold til det samlede antal resolutioner. Konvergensindikator (se dok. 9099/05 CORDROGUE 27) 31. Udforme et EU-bidrag til den endelige evaluering af gennemførelsen af resultaterne fra FN's generalforsamlings særlige samling om narkotika i 1998 (UNGASS) 1. Der skal tages initiativ til at foreslå fælles EU-kriterier inden for rammerne af CND med henblik på den endelige evaluering af gennemførelsen af den politiske erklæring, erklæringen om de vejledende principper for nedbringelse af narkotikaefterspørgslen og resolutionen om foranstaltninger til styrkelse af det internationale samarbejde om bekæmpelse af det verdensomspændende narkotikaproblem, der blev vedtaget på UNGASS i 1998 2006 KOM Rådet Formandskabet MS EU-forslag til mødet i CND i 2006 på grundlag af et initiativ fra Kommissionen 2. Der skal udarbejdes en fælles EU-holdning til resultaterne af den endelige evaluering af gennemførelsen af den politiske erklæring, erklæringen om de vejledende principper for nedbringelse af narkotikaefterspørgslen og resolutionen om foranstaltninger til styrkelse af det internationale samarbejde om bekæmpelse af det verdensomspændende narkotikaproblem, der blev vedtaget på UNGASS i 1998 2008 KOM Rådet Formandskabet MS EU's fælles holdning på grundlag af et initiativ fra Kommissionen 32. Støtte til kandidatlandene og de lande, der er omfattet af stabiliserings- og associeringsprocessen Tilvejebringelse af den nødvendige tekniske og anden bistand til disse lande for at øge deres kendskab til EU-retten og hjælpe dem med at gennemføre de krævede foranstaltninger 2008 MS KOM EONN Europol Antallet af projekter, som er gennemført; udgifterne og procentdelen af de samlede udgifter til bistand til disse lande 33. Give kandidatlandene mulighed for at deltage i arbejdet i EONN, Europol og Eurojust (13) Indgåelse af aftaler med kandidatlandene 2008 Rådet KOM Antallet af indgåede samarbejdsaftaler 34. Bistand til de europæiske nabolande 1. Gennemførelse af narkotikadelen af handlingsplanerne for den europæiske naboskabspolitik 2008 MS KOM Antallet af gennemførte bestemmelser om narkotika 2. Gennemførelse af narkotikadelen af handlingsplanen EU-Rusland om bekæmpelse af organiseret kriminalitet og om køreplanen for et fælles område med frihed, sikkerhed og retfærdighed; undersøgelse af mulighederne for et udvidet samarbejde med Rusland, navnlig inden for rammerne af køreplanen, og med andre nabolande for at mindske narkotikarelaterede risici 2006 MS KOM Antal bestemmelser om narkotika 35. Sikre, at narkotikaproblematikken inddrages ved fastlæggelse af prioriteterne i EU's samarbejde med tredjelande/-regioner Integrering af projekter på narkotikaområdet i EU's samarbejde med tredjelande/-regioner, navnlig de lande, der er berørt af narkotikaproblematikken. Der bør lægges særlig vægt på bistand til og samarbejde med: — landene omkring EU's grænser mod øst — Balkanlandene — Afghanistan (navnlig i forbindelse med dets fremlæggelse af gennemførelsesplanen for narkotikabekæmpelse for 2005 og fremtidige gennemførelsesplaner) samt dets naboer; EU og medlemsstaterne bør sigte mod at øge bistanden — Latinamerika og Caribien — Marokko — lande omkring andre narkotikaruter Bistanden og samarbejdet skal knyttes sammen med de narkotikahandlingsplaner, EU har vedtaget sammen med forskellige regioner, og i givet fald til narkotikadelen i andre handlingsplaner med EU-partnere. 2008 MS KOM Antallet af gennemførte projekter; udgifterne og procentdelen af de samlede udgifter til disse lande/regioner 36. Intensivering af retshåndhævelsesindsatsen over for tredjelande, specielt narkotikaproducerende lande og regioner langs narkotikaruterne 1. Oprettelse og udbygning af netværk for medlemsstaternes forbindelsesofficerer. Hvert netværk skal mindst hvert halve år mødes for at forbedre det operationelle samarbejde og koordineringen af medlemsstaternes indsats i tredjelande I gang MS Antallet af oprettede og/eller udbyggede netværk af medlemsstaternes forbindelsesofficerer Antal afholdte møder 2. Tilrettelæggelse af relevant uddannelse af medlemsstaternes forbindelsesofficerer I gang MS Uddannelse af medlemsstaternes forbindelsesofficerer, afholdt i medlemsstaterne. Årlige (uddannelses-) arbejdsprogrammer 3. Gennemførelse eller i givet fald støtte til operationelle retshåndhævelsesprojekter, udveksling af bedste praksis og øgning af indsatsen for at bekæmpe narkotika i de lande/regioner, der er nævnt under foranstaltning 35 I gang MS Antallet af operationelle retshåndhævelsesprojekter, der er påbegyndt eller gennemført Mængden og værdien af beslaglagte prækursorer og beslaglagt narkotika Antallet af kriminelle grupper, som er blevet opløst Antallet af ulovlige laboratorier, som er blevet lukket 4. Bistand til de retshåndhævende myndigheder i de lande/regioner, der er nævnt under foranstaltning 35, i forbindelse med bekæmpelse af fremstilling af og ulovlig handel med narkotika og ulovlig anvendelse af prækursorer. Bistanden bør omfatte hjælp på uddannelsesområdet I gang MS KOM Antallet af gennemførte retshåndhævelsesprojekter på narkotikaområdet Udgifter til retshåndhævelsesprojekter på narkotikaområdet 37. Videreførelse og videreudvikling af EU's aktive politiske engagement i tredjelande/regioner 1. Anvendelse af mekanismer, såsom koordinations- og samarbejdsmekanismen vedrørende narkotika mellem EU/Latinamerika og Caribien, EU's særlige narkotikadialog med Andesfællesskabet og trojkamøder om narkotika, for at indgå i aktiv politisk dialog med de pågældende lande og regioner I gang Rådet KOM Årlig rapport om anvendelsen af disse mekanismer 2. Vurdering af aktiviteter og foranstaltninger og i givet fald fastlæggelse af nye prioriteter, i de narkotikahandlingsplaner, som EU har vedtaget sammen med: — Latinamerika og Caribien — Centralasien — De vestlige Balkanlande 2006 2007 2008 Rådet KOM Rapporter om vurderingen 3. Fuld deltagelse i internationale organisationers og foras arbejde med narkotikaproblematikken, bl.a. Europarådet (Pompidou-gruppen), UNODC, WHO og UNAIDS I gang Rådet MS KOM Rapport om EU's aktiviteter i disse organisationer og fora 4. Fuld udnyttelse af Dublin-gruppen som fleksibel og uformel mekanisme i forbindelse med konsultation og koordination vedrørende globale, regionale og landespecifikke problemer med ulovlig fremstilling af, handel med og efterspørgsel efter narkotika I gang Rådet MS Kommissionen Rapport om EU's aktiviteter i Dublin-gruppen 5. Fastholdelse af en aktiv dialog med tredjelande med henblik på gennemførelse af Mini-Dublin-gruppens anbefalinger I gang Rådet Dublin-gruppen Antallet af gennemførte anbefalinger fra Dublin-gruppen (14) 38. Forbedring af sammenhængen, synligheden og effektiviteten af bistanden til kandidatlande og tredjelande/-regioner 1. Udveksling af oplysninger om tekniske bistandsprojekter og operationelle aktiviteter på narkotikaområdet i kandidatlandene og i tredjelande/-regioner, især med henblik på at undersøge, om der er overlapninger og huller i den tekniske bistand og de operationelle aktiviteter Årligt Rådet KOM Årlig rapport fra KOM til Rådet Ajourføring af databasen over tekniske bistandsprojekter i kandidatlandene og tredjelande ved KOM på grundlag af oplysninger fra MS 2. Evaluering af EU's og medlemsstaternes narkotikaprojekter, der indgår i samarbejdsprogrammer 2008 MS KOM Rapporter fra MS og KOM til Rådet INFORMATION, FORSKNING OG EVALUERING Målelige resultater: (a) En bedre forståelse af narkotikaproblematikken og en optimal løsning heraf gennem en målelig og holdbar forbedring af videngrundlaget og videninfrastrukturen. (b) Evaluering bør tjene til klart at påpege fordele og ulemper ved nuværende aktioner og aktiviteter på EU-plan og bør derfor fortsat være en integrerende del af en EU-strategi for narkotikapolitikken. (Beslægtede prioriterede områder i strategien: 31, 32) Mål Foranstaltning Tidsplan Ansvarlig part Evalueringsredskab/indikator 39. Tilvejebringelse af pålidelige og sammenlignelige oplysninger om centrale epidemiologiske indikatorer Fuldstændig gennemførelse af de fem vigtigste epidemiologiske indikatorer og i givet fald finjustering af disse indikatorer 2008 MS EONN Rapporter fra MS, hvori der peges på mulige problemer med gennemførelsen 40. Tilvejebringelse af pålidelige oplysninger om narkotikasituationen 1. REITOX' nationale kontaktpunkter og de nationale Europol-enheder skal fortsætte bestræbelserne på hvert år at fremlægge standardiserede rapporter om den nationale narkotikasituation Årligt MS Fremlagte rapporter 2. EONN og Europol skal fortsat hvert år aflægge rapport om narkotikaproblematikken på EU-plan Årligt EONN Europol Fremlagte rapporter 41. Udarbejdelse af klar information om nye tendenser og mønstre i forbindelse med narkotikabrug og narkotikamarkeder 1. Indgåelse af en aftale om EU-retningslinjer og -mekanismer for opdagelse og overvågning af og reaktion på nye tendenser 2008 Rådet KOM Forslag fra KOM senest i 2007 i samarbejde med EONN og Europol 2. Kommissionen skal udarbejde en Eurobarometer-undersøgelse om unges holdning til narkotika. Resultaterne af undersøgelsen bør sammenholdes med data fra nøgleindikatorerne fra EONN's befolkningsundersøgelse 2008 KOM Fremlagt rapport 42. Udarbejdelse af skøn over narkotikarelaterede offentlige udgifter Medlemsstaterne og Kommissionen skal med støtte fra EONN overveje, hvordan der kan fastlægges kompatible metoder vedrørende direkte og indirekte udgifter til narkotikarelaterede foranstaltninger 2008 MS KOM EONN Rapport på grundlag af denne metode 43. Fremme af forskning på narkotikaområdet 1. Fremme af forskning, som led i Fællesskabets forsknings- og udviklingsprogram og medlemsstaternes forskningsprogrammer — i biomedicinske, psykosociale og andre faktorer bag stofbrug og -stofmisbrug og — i andre relevante problematikker, f.eks. effektiviteten af oplysningskampagner, hvordan der gøres en effektiv indsats for at bekæmpe hiv/aids og hepatitis C, samt i langtidsvirkningerne af Ecstasy-brug I gang MS KOM Afgrænsning og indarbejdelse af problematikker i rammeprogrammet, arbejdsprogrammerne og de nationale forskningsprogrammer Antallet af accepterede narkotikarelaterede ansøgninger til forskningsprogrammet og antallet af projekter, som har modtaget støtte på medlemsstatsplan 2. Fremme af forskning i identificering af beskyttende faktorer i lande med få hiv/aids-smittede stofmisbrugere 2007 MS med støtte fra EONN Afleveret undersøgelse 3. Fuld anvendelse af Europarådets forskningskapacitet (Pompidou-gruppen) I gang MS KOM Rapport om forskningsaktiviteter fra Pompidou-gruppen 44. Oprettelse af ekspertnetværk inden for narkotikaforskning Forskningsnetværk, universiteter og fagfolk skal tilskyndes til at udvikle/oprette ekspertnetværk med henblik på optimal brug af ressourcerne og effektiv formidling af resultaterne 2007 KOM Rapport fra KOM om netværkssamarbejdets omfang og den finansiering, som disse netværk har modtaget 45. Løbende og overordnet evaluering 1. Udarbejdelse af en samlet liste over indikatorer og redskaber til vurdering af EU's narkotikastrategi og handlingsplaner I gang KOM EONN Europol Årlig rapport fra KOM med støtte fra EONN og Europol 2. Kommissionen skal fremlægge situationsrapporter for Rådet og Europa-Parlamentet om gennemførelsen af handlingsplanen og forslag til, hvad man kan gøre ved konstaterede mangler og eventuelle nye udfordringer Årligt KOM Årlig rapport fra KOM med støtte fra EONN og Europol 3. Kommissionen skal udarbejde en konsekvensanalyse med henblik på at foreslå en ny handlingsplan for 2009-2012 2008 KOM Konsekvensanalyse med støtte fra EONN og Europol 46. Opfølgning af den gensidige evaluering af ordningerne for håndhævelse af narkotikalovgivningen i medlemsstaterne Gennemførelsesgraden for henstillinger vedrørende bedste praksis 2006 Rådet Rapport og forslag til henstillinger fra Rådet

(1) EUT L 335 af 11.11.2004; Kommissionen forelægger senest den 12. maj 2009 en evalueringsrapport inden for rammerne af EU's handlingsplan for bekæmpelse af narkotikamisbrug (2009–2012).

(2) Punkt 2.8 Den europæiske narkotikastrategi »Det Europæiske Råd understreger betydningen af, at narkotikaproblemet tackles efter en sammenhængende, afbalanceret og tværfaglig strategi, som spænder over forebyggelses-, bistands- og rehabiliteringspolitikken i forbindelse med narkotikaafhængighed, politikken for bekæmpelse af ulovlig narkotikahandel, prækursorer og hvidvaskning af penge samt styrkelse af det internationale samarbejde. Den europæiske narkotikastrategi for 2005–2012 vil blive føjet til programmet, når den er vedtaget på Det Europæiske Råds møde i december 2004.«

(3) KOM(2004) 707 endelig.

(4) Foranstaltningen skal være afsluttet inden udgangen af det angivne år.

(5) Medlemsstater = MS

(6) Kommissionen = KOM

(7) De relevante data i forbindelse med evalueringsredskabet/indikatoren forelægges af den medlemsstat, der står i spidsen for projektet, medmindre andet er aftalt.

(8) De relevante data i forbindelse med evalueringsredskabet/indikatoren forelægges af den medlemsstat, der står i spidsen for projektet, medmindre andet er aftalt.

(9) Rapport fra medlemsstaterne i samarbejde med Kommissionen og Europol.

(10) De relevante data i forbindelse med evalueringsredskabet/indikatoren forelægges af den medlemsstat, der står i spidsen for projektet, medmindre andet er aftalt.

(11) De relevante data i forbindelse med evalueringsredskabet/indikatoren forelægges af medlemsstaterne.

(12) De relevante data i forbindelse med evalueringsredskabet/indikatoren forelægges af den medlemsstat, der står i spidsen for projektet, medmindre andet er aftalt.

(13) Eurojust skal samarbejde med kandidatlandene ved at udnævne kontaktpunkter og drøfte samarbejdsaftaler i tråd med Rådets konklusioner om Eurojust af 2.12.2004.

(14) Dublin-gruppen omfatter EU-medlemsstaterne/Europa-Kommissionen og fem andre lande. EU-medlemsstaterne/Europa-Kommissionen er derfor ikke alene om at formulere henstillingerne.